text: 56-årig stadig forsvundet
  24 november 2010 kl. 15.09
  Sydøstjyllands Politi efterlyser stadig 56-årige Finn Ransby Friedrichsen fra Seest i Kolding.
  
  Politiet har gennem det meste af dagen ledt intenst efter den 56-årige mand.
  I formiddagstimerne var eftersøgningen primært koncentreret omkring havnen i Kolding.
  I løbet af eftermiddagen satte politiet Marinehjemmeværnet og en helikopter ind for at finkæmme Kolding Fjord.
  
  Deprimeret
  Manden var deprimeret, da han mandag aften forlod Kolding Sygehus.
  Finn Ransby Friedrichse beskrives som 185-190 centimeter høj. Han er spinkel til almindelig af bygning. Han var iført mørkt tøj.
  Politiet har en formodning om, at den eftersøgte opholder sig i Kolding-området, og at han behøver hjælp.
  Henvendelser om Finn Ransby Friedrichsen kan rettes til Sydøstjyllands Politi på telefonnummer 1-1-4.
  